વડાલથી પાંચેક કિલોમીટર દૂર તેનું ફાર્મ આવેલું છે. જ્યાં તે મધમાખીની ખેતી કરી (જાતો ઉછેરી) રહ્યો છે. તેનો આ પ્રયોગ જોવા દૂર દૂરથી લોકો આવી રહ્યા છે. તે કહે છે, ‘મારા ફાર્મમાં હાલ મોટા પ્રમાણમાં મધમાખીની પેટી મૂકવામાં આવી છે અને તેમાંથી સંપૂર્ણ રીતે ઓર્ગેનિક પદ્ધતિથી મધ એકત્ર કરવામાં આવે છે. આ ચોખ્ખું અને ઓર્ગેનિક મધ મોંઘું હોય છે. તેમાં પણ શેફરોન નામનું મધ અત્યંત મોંઘું હોય છે. કેટલાક અસાધ્ય રોગો માટે આ મધ અક્સીર ઇલાજ સમાન છે.